Up-960/05, U-I-454/06
Natisni
Opravilna št.:
Up-960/05, U-I-454/06
Datum odločitve:
7. 12. 2006
ECLI:
ECLI:SI:USRS:2006:Up.960.05
Akt:
Ustavna pritožba zoper sodbo Vrhovnega sodišča št. I Up 304/2005 z dne 25. 8. 2005 se ustavi.
Zakon o upravnem sporu (Uradni list RS, št. 50/97, 65/97 – popr. in 70/2000) (ZUP), 1. odst. 61. čl.
Izrek:
Postopek za preizkus ustavne pritožbe zoper sodbo Vrhovnega sodišča št. I Up 304/2005 z dne 25. 8. 2005 se ustavi.
Postopek za preizkus pobude za začetek postopka za oceno ustavnosti prvega odstavka 61. člena Zakona o upravnem sporu (Uradni list RS, št. 50/97, 65/97 – popr. in 70/2000) se ustavi.
Evidenčni stavek:
Ustavno sodišče ustavi postopek, če pritožnik umakne ustavno pritožbo.
Ustavno sodišče ustavi postopek, če pobudnik umakne pobudo.
Geslo:
1.5.51.1.4.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Zaradi umika pobude/zahteve.
1.5.51.2.7 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Umik ustavne pritožbe.
Pravna podlaga:
Člen 6, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
posamični akt
Datum vloge:
13. 10. 2005
Vrsta odločitve:
sklep
Vrsta rešitve:
ustavitev
Dokument:
US26841
Dokument v PDF obliki:
Up-960-05.pdf
117 KB
Prenesite datoteko
Up-960/05-12
U-I-454/06
7. 12. 2006
SKLEP
Ustavno sodišče je v postopku za preizkus ustavne pritožbe in v postopku za preizkus pobude A. A. A. iz Ž. na seji 7. decembra 2006
sklenilo:
1. Postopek za preizkus ustavne pritožbe zoper sodbo Vrhovnega sodišča št. I Up 304/2005 z dne 25. 8. 2005 se ustavi.
2. Postopek za preizkus pobude za začetek postopka za oceno ustavnosti prvega odstavka 61. člena Zakona o upravnem sporu (Uradni list RS, št. 50/97, 65/97 – popr. in 70/2000) se ustavi.
Obrazložitev
1. Pritožnik je 13. 10. 2005 vložil ustavno pritožbo zoper v izreku navedeno sodbo Vrhovnega sodišča, s katero je to sodišče zavrnilo pritožnikovo pritožbo zoper presojo Upravnega sodišča, da v zadevi niso bili izpolnjeni vsi pogoji za odločanje sodišča po prvem odstavku 61. člena Zakona o upravnem sporu (v nadaljevanju ZUS), tj. pogoji, da bi lahko sodišče s sodbo samo odločilo o stvari. Hkrati je vložil tudi pobudo za začetek postopka za oceno ustavnosti navedene določbe ZUS.
2. Z vlogo z dne 3. 11. 2006 je vlagatelj ustavno pritožbo in pobudo umaknil, z vlogo z dne 14. 11. 2006 pa je sporočil, da umik ustavne pritožbe in pobude preklicuje.
3. Na podlagi 6. člena Zakona o Ustavnem sodišču (Uradni list RS, št. 15/94 – v nadaljevanju ZUstS) v zvezi s tretjim odstavkom 334. in s 383. členom Zakona o pravdnem postopku (Uradni list RS, št. 26/99 in nasl. – ZPP) se umik ustavne pritožbe in pobude ne more preklicati. Zato je Ustavno sodišče postopek za preizkus ustavne pritožbe in postopek za preizkus pobude ustavilo.
4. Pritožnik je 28. 11. 2006 v zadevi št. Up-960/05 vložil še eno vlogo, ki pa je bila očitno vložena po izteku šestdesetdnevnega roka, ki ga prvi odstavek 52. člena ZUstS določa za vložitev ustavne pritožbe. To pomeni, da bi Ustavno sodišče to vlogo, tudi če bi jo štelo kot novo ustavno pritožbo, moralo zavreči kot prepozno. Zaradi zavrženja ustavne pritožbe pa pritožnik tudi ne bi izkazoval pravnega interesa za odločitev o morebitni novi pobudi za oceno ustavnosti predpisa (24. člen ZUstS). Zato Ustavno sodišče navedb iz vloge z dne 28. 11. 2006 ni presojalo.
5. Ustavno sodišče je sprejelo ta sklep na podlagi 6. člena ZUstS v sestavi: predsednik dr. Janez Čebulj ter sodnice in sodniki Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj